NUSA เลิก 3 บ.ย่อย ยันไม่กระทบธุรกิจ
NUSA เลิก 3 บ.ย่อย ยันไม่กระทบธุรกิจ
15 ต.ค. 2562

บริษัท ณุศาศิริ จำกัด (มหาชน) หรือ NUSA เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัทย่อยที่ NUSA ถือหุ้นในสัดส่วน 99.99% ได้แจ้งจดทะเบียนเลิกบริษัท จำนวน 3 แห่ง ดังนี้
1. บริษัท ณุศา ลายา คอนโดมิเนียม จำกัด จดทะเบียนจัดตั้งบริษัท เมื่อวันที่ 13 พ.ย.2558
2. บริษัท ณุศา ไม้ขาว บีช จำกัด จดทะเบียนจัดตั้งบริษัท เมื่อวันที่ 28 มิ.ย.2559
3. บริษัท ณุศา ศรีราชา คอนโดเทล ซี จำกัด จดทะเบียนจัดตั้งบริษัท เมื่อวันที่ 30 มิ.ย.2559
ทั้งนี้ การจดทะเบียนเลิกบริษัทย่อยไม่มีผลกระทบต่อการดำเนินงานของบริษัทแม่และบริษัทในเครืออื่นๆแต่อย่างใด เนื่องจากปัจจุบันบริษัทย่อยดังกล่าวไม่มีการดำเนินงานใดๆแล้ว